stanford-oval/wikipedia huggingface dataset:
ג'יימס או'קלי
ביוגרפיה

ג'יימס נולד לג'ון ולברידגיט או'קלי בדבלין בשנת 1845. הוא היה בכור מארבעה בנים ובת אחת. משפחת או'קלי יחד עם בני דודיו של ג'יימס, הקימו רשת של אמנים ופעילים פוליטיים בתולדות התרבות האירית של המאה ה-19. סבו וסבתו מצד אביו היו ילידי מחוז רוסקומון ואביו ניהל עבודות נפחות וביצוע עבודות בדבלין. דודו מצד אמו היה ג'ון לורל (John Lawlor) פסל מצליח, ובן דודו, מייקל לורל, היה גם פסל שהועסק בלונדון. גם אחיו של ג'יימס, צ'ארלס וסטיבן, הפכו לאמנים.
בשנת 1861 נפטר אביו. דודו ג'ון לורל (1820–1901) כבר היה פסל מבוסס בלונדון, לכן עברה המשפחה ללונדון. לורל הפך לדמות אב לילדיה, במיוחד לבניה. לורל לקח על עצמו את גידול הנערים.
ג'יימס או'קלי התגייס ללגיון הזרים הצרפתי ונשלח למקסיקו. בסביבות 1865 הוא נמלט מהלגיון, הגיע לבולטימור ומשם חזרה ללונדון. בלונדון הוא התחיל לעבוד עעיתונאי.
בשנת 1871 ג'יימס או'קלי חזר לארצות הברית והחל לעבוד ב"ניו יורק הראלד". בנוסף לקריירה מוצלחת בעיתון, או'קלי עסק בציור. הוא חזר לבריטניה מספר פעמים לתקופות קצרות. ייתכן וקשרים שהוא רכש באותה תקופה עזרו כאשר אחיו אלויסיוס או'קלי הגיע לארצות הברית.
בשנות ה-80 של המאה ה-19 ג'יימד או'קלי חזר ללונדון והחל בקריירה פוליטית. לאחר הבחירות הכלליות בבריטניה 1880 הוא נבחר לבית הנבחרים כנציג של מחוז רוסקומון מטעם המפלגה האירית. באוקטובר 1881 צ'ארלס סטיוארט פרנל ראש מפלגתו נעצר ויומיים ארך כך נעצר גם או'קלי. הוא שוחרר רק במאי 1882.
בדצמבר 1883 ביחד עם אחיו אלויסיוס או'קלי הם נסעו לסודאן ומשם דיווחו על אירועי המלחמה המהדית.
לאחר הבחירות הכלליות בבריטניה 1885 או'קלי חזר לבית הנבחרים. לאחר פטירת צ'ארלס סטיוארט פרנל או'קלי המשיך לתמוך בקו הפוליטי שלו ובעקבות כך הפסיד בבחירות שנערכו בשנת 1892. אומנם הוא נבחר בבבחירות שנערכו בשנת 1895 ובהמשך בכל מערכת בחירות עד שנפטר בשנת 1916.
הערות שוליים

↑  O'Sullivan, N., Aloysius O'Kelly: Art, Nation, Empire, Field Day Publications, 2010, p. 2
| --- | --- |
בקרת זהויות :  NLI: 987007342106305171  BnF: cb137405182 (data)  GND: 1160335893  ISNI: 0000 0000 5425 6133  LCCN: nr92029368  SUDOC: 067003672  VIAF: 37095025   WorldCat (עם VIAF): 37095025
גדי יעקב

| --- | --- |
אין תמונה חופשית
 לידה:  1966  (בן 58 בערך)
 מדינה:  ישראל ישראל
 השתייכות:   צה"ל  חיל השריון חיל השריון
 תקופת הפעילות:  1984–2009 (כ־25 שנים)
 דרגה:    אלוף-משנה
 תפקידים בשירות
 מפקד חטיבת הראל  מפקד המרכז לאימון מפקדות חטיבתיות בזרוע היבשה  סגן מפקד אוגדה 143  מדריך ראשי במכללה לפיקוד ומטה
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה
 
גדי יעקב (נולד ב-15 באוקטובר 1966) הוא קצין צה"ל במילואים בדרגת אלוף-משנה. כיהן כמפקד חטיבת הראל וסגן מפקד עוצבת עמוד האש בפיקוד הצפון.
ביוגרפיה

גדל בסיני במושב שדות. לאחר פינוי סיני, עבר עם משפחתו למושב עין הבשור.
התגייס לצה"ל בשנת 1984 ושירת בחיל השריון. שימש כקצין אג"ם חטיבה 401, מפקד גדוד 46 בבקעת הירדן, מפקד ענף מקצועות טנקים בחיל השריון, סגן מפקד חטיבה 401.
בשנת 2000 נשלח ללימודים במכללה לביטחון לאומי באנגליה - R.C.D.S (אנ').
ב-2001 הועלה לדרגת אלוף-משנה ומונה למפקד חטיבה משוריינת 213 ("עוצבת הצבאים") ולאחר כ-3 שנות פיקוד, קיבלה החטיבה את מורשת חטיבת "הראל" ואת מספרה 10. במקביל לתפקיד מפקד חטיבה, שימש כמפקד המרכז לאימון מפקדות חטיבתיות בצאלים ומפקד צוות בקורס מפקדי פלוגות וגדודים. בשנת 2005, לאחר כחמש שנות פיקוד על החטיבה, מונה למפקד צוות ומדריך ראשי במכללה לפיקוד ומטה של צה"ל.
במלחמת לבנון השנייה שימש בתפקיד מנל"ח (מנהל לחימה) בפיקוד הצפון.
פרש משירות ב-2009.
משנת 2010 ועד 2016 היה שותף לפרויקט מחצבי"ם (מנהיגות חינוכית צה"לית בירושלים), של חיל החינוך ומכון שלום הרטמן.
בשנת 2019 מונה למנהל תחום פדגוגיה באגף להכשרה מקצועית של משרד העבודה.
בשנת 2022 מונה כמנהל אגף החינוך של ויצו העולמית.
חיים אישיים

יעקב נשוי ואב לשתי בנות.
הערות שוליים

↑  תמיר, משה, מלחמה ללא אות, צה"ל - הוצאת מערכות / משרד הביטחון - ההוצאה לאור, 2006, מסת"ב 965-05-1296-9
↑  שלח, עפר, שבויים בלבנון : האמת על מלחמת לבנון השנייה, משכל, 2007, מסת"ב 965-482-408-6
↑  בראלי, אבי, ממלכתיות ישראלית, המכון הישראלי לדמוקרטיה, תשע"א 2011, מסת"ב 978-965-519-086-1
↑  קדר, ניר, ממלכתיות : התפיסה האזרחית של דוד בן-גוריון, מכון בן-גוריון לחקר ישראל - אוניברסיטת בן-גוריון בנגב, תשס"ט 2009
↑  Michael Finkelstein, ביקור של בכירים ממשרד העבודה במכללה הטכנולוגית, באתר המכללה הטכנולוגית באר שבע, ‏2019-09-22
↑  "מעבדת הדמיון" הראשונה הושקה בכפר הנוער ויצו נחלת יהודה, באתר www.athenafund.org
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ג'ורג' דאו

| --- | --- |

 לידה:  8 בפברואר 1781 לונדון, ממלכת בריטניה הגדולה 
 פטירה:  15 באוקטובר 1829 (בגיל 48) קנטיש טאון, הממלכה המאוחדת 
 מקום קבורה:  קתדרלת סנט פול בלונדון 
 תחום יצירה:  ציור 
 
ג'ורג' דאו (באנגלית: George Dawe;‏ 6 בפברואר 1781 – 15 באוקטובר 1829) היה צייר פורטרטים אנגלי שצייר 329 דיוקנאות של גנרלים רוסים שפעלו במהלך פלישת נפוליאון לרוסיה עבור הגלריה הצבאית של ארמון החורף.
חיים וקריירה

ג'ורג' דאו נולד ב-6 בפברואר 1781 לפיליפ דאו, בקהילה של סנט ג'יימס בווסטמינסטר. פיליפ היה אמן וחרט שעבד עם ויליאם הוגארת' וויליאם טרנר, ואמנים שהפיקו גם קריקטורות פוליטיות סאטיריות על החיים באמריקה. ג'ורג' היה הילד הראשון שנולד לזוג, וגם הילדים האחרים הפכו לאמנים מצליחים. דאו הוטבל ב-25 בפברואר 1781 בכנסיית סנט ג'יימס בפיקדילי. הוא התאמן עם אביו כחרט מגיל צעיר. מאוחר יותר הוא התעניין בציור והמשיך ללמוד באקדמיה המלכותית לאמנויות שם זכה במדליית הזהב של האקדמיה המלכותית בשנת 1803. הוא נבחר לחבר שותף באקדמיה המלכותית ב-1809 והפך לאקדמאי ב-1814. הוא אסף עבודות של מאסטרים ישנים ולמד שפות מודרניות וקלאסיות, פילוסופיה וספרות. הוא גם למד אנטומיה כחלק מהשאיפה שלו להבנה טובה יותר של הצורה האנושית וביצע ניתוחים אנושיים בביתו וכן השתתף בפעולות לשיפור הידע שלו על גוף האדם.
צייר דיוקנאות

ציוריו על נושאים קלאסיים זכו לשבחים רבים ויצרו את המוניטין המוקדם שלו, אך הוא התעניין יותר בהצלחה כלכלית וחיפש עבודות של ציור דיוקנאות שהיו משתלמות והביאו אותו למגע עם החברה הגבוהה. עם זאת, הדרך הישירה שבה קידם את יצירתו לא אושרה על ידי החברה האמנותית והביאה לביקורת ניכרת מבני דורו, אחד מהם היה ג'ון קונסטבל, שצייר רקע לפורטרט של דאו בהזדמנות אחת לפחות.
הוא נהנה מחסותם של הדוכס והדוכסית מקנט וגם זו של הנסיכה שרלוט והנסיך לאופולד. ב-1819 נסע עם הדוכס מקנט דרך אירופה. בסיור זה יצר דיוקנאות של אנשי צבא ודיפלומטים, ושמו הגיע לידיעתו של אלכסנדר הראשון שהזמין אותו לצייר את דיוקנאות של הצבא הרוסי הבכיר שנלחם בהצלחה בנפוליאון. הוא עבר לגור בסנט פטרסבורג, ובין 1822 ל-1828, צייר למעלה מ-300 דיוקנאות עבור האוסף הצבאי בארמון החורף עם עוזריו, אלכסנדר פוליאקוב ווילהלם אוגוסט גוליקה. הוא הפך למפורסם ברחבי אירופה והתערבב עם האליטה האינטלקטואלית הרוסית. בין היתר הוא פגש והכיר את פושקין שכתב עליו שיר בשם "To Dawe Esq". ב-1826 הזמין אותו ניקולאי הראשון לטקס ההכתרה שלו ובשנת 1828 הוא מונה רשמית לצייר הדיוקן הראשון של החצר הקיסרית.
קריירה ברוסיה

דאו חזר לאנגליה ב-1828 ונשאר מספר חודשים. במהלך תקופה זו הוא הציג רבות מיצירותיו האחרונות.
הוא חזר לסנט פטרסבורג ב-1829, אך עד מהרה בריאותו נפגעה והיה עם קשיי נשימה בעקבות הצטננות קשה. הוא סבל מחולשה ריאתית במהלך חייו בעקבות מחלת ילדות.
הוא חזר ללונדון באוגוסט 1829 ונפטר ב-15 באוקטובר בביתו של גיסו, תומאס רייט. הוא נקבר בקריפטה של קתדרלת סנט פול, ובהלווייתו השתתפו אמנים ופקידים רבים מהשגרירות הרוסית.
גוף העבודות המשמעותי שיצר ברוסיה נמצא בגלריה הצבאית במוזיאון הארמיטאז' בסנט פטרסבורג. רבים מציוריו כלולים גם באוסף המלכותי הבריטי.
גלריה

אלכסנדר הראשון
מיכאיל מירדוביץ'
אלכסנדר סוברוב
וליראן מדאטוב
הערות שוליים

↑  Tate, George Dawe 1781–1829, Tate (באנגלית בריטית)
↑  Kenneth, George Dawe, www.rusartnet.com (באנגלית בריטית)
↑  George Dawe | Artist | Royal Academy of Arts, www.royalacademy.org.uk
↑  The Worlds Artist LLC, George Dawe Biography | Oil Paintings | The Worlds Artist, theworldsartist.com (באנגלית)
↑  J. A. Norris, St. Paul's Cathedral Choristers, Notes and Queries s10-XI, 1909-03-27, עמ' 248–248 doi: 10.1093/nq/s10-xi.274.248c
↑  Lamb, Charles. Recollections of a late Royal Academician. The Englishman's Magazine, vol.ii, no.i, September 1831
| --- | --- |
בקרת זהויות :  PLWABN: 9810597743405606  AGSA: 13328  BNE: XX5370917  BnF: cb14972548k (data)  GND: 118853821  ISNI: 0000 0000 6660 9928  LCCN: n83227323  NGV: 4429  RKD: 20262  SNAC: w6w972dv  TePapa: 584  ULAN: 500021368  VIAF: 22413721   WorldCat (עם VIAF): 22413721
ג'יימס ג'ונס (פוליטיקאי מטקסס)

ג'יימס הנרי ג'ונס (באנגלית: James Henry Jones‏; 13 בספטמבר 1830 - 22 במרץ 1904) היה חבר בית הנבחרים של ארצות הברית מטקסס.
ביוגרפיה

ג'ונס נולד ב-13 בספטמבר 1830 במחוז שלבי, אלבמה, ועבר עם הוריו למחוז טלדגה, אלבמה, בצעירותו המוקדמת. הוא למד קורס אקדמי ולמד משפטים. הוא התקבל ללשכת עורכי הדין בשנת 1851 והחל לעסוק בכך בהנדרסון, טקסס.
במהלך מלחמת האזרחים ג'ונס התגייס לצבא הקונפדרציה ושירת כקפטן ולוטננט קולונל של רגימנט הרגלים ה-11 של טקסס,  ולאחר מכן כקולונל המפקד על החטיבה השלישית של דיוויזיית טקסס של ווקר.
ג'ונס נבחר כדמוקרטי לקונגרסים ה-48 וה-49, וכיהן מ-4 במרץ 1883 עד 3 במרץ 1887.
הוא חידש את עריכת הדין בהנדרסון, טקסס, ומת שם ב-22 במרץ 1904. ג'ונס נקבר בבית הקברות החדש, הנדרסון, טקסס.
הערות שוליים

↑  Thomas W. Cutrer. Jones, James Henry, Handbook of Texas Online
↑  Brett J. Derbes. Eleventh Texas Infantry , Handbook of Texas Online
| --- | --- |
בקרת זהויות :  LCCN: no95052951  SNAC: w6b70902  US Congress: J000230  VIAF: 41427637   WorldCat (עם VIAF): 41427637
בקשצ'בה

כנסיות לותרניות במרכז העיר
בית הכנסת החדש בבקשצ'בה - היחידי שנבנה בהונגריה (ובכל מרכז אירופה) לאחר מלחמת העולם ה-2
בֵּקֵשצ'בַּה (בהונגרית: Békéscsaba, ברומנית: Bichișciaba) היא עיר בחלקה הדרום-מזרחי של הונגריה, ובירת מחוז בקש.
מקור השם

השם בֵּקֵשצ'בַּה מורכב משתי מילים: בֵּקֵש – שמשמעותו שָׁלֵו ו-צ'בה – שם פרטי הונגרי נפוץ ממקור טורקי.
היסטוריה

היישוב צַ'בַּה מוזכר לראשונה בשנות ה-30 של המאה ה-14. בנוסף לצ'בה, היו בתחום שעליו יושבת העיר המודרנית, עוד 8 יישובים.
כאשר הטורקים כבשו את חלקיה הדרומיים והמרכזיים של הונגריה, והפכו אותם לחלק מהאימפריה העות'מאנית, היישוב נשאר על תילו, אך הוא נכחד לחלוטין בקרבות נגד הטורקים במאה ה-17.
בשנת 1715 צ'בה מוזכר כמקום בלתי מיושב. שנה לאחר מכן צ'בה כבר מופיעה ברשימת הערים משלמי המיסים. את אכלוסו מחדש של היישוב והפיכתו ליישוב פורח ניתן לזקוף לזכותו של יאנוש ג'ורג' הארוקרן, שקבל חלקים ניכרים ממחוז בקש כגמול על הצטיינותו בקרבות נגד הכובש הטורקי. רובם של המתיישבים החדשים היו איכרים סלובקים לותרנים, ועד היום מהווה בקשצ'אה אחד ממרכזי התרבות הסלובקית בהונגריה.
בין השנים 1773 ל-1847 אוכלוסיית היישוב שילשה את עצמה והגיעה ליותר מ-22,000 נפש. למרות גודלה, היישוב נותר בעל אופי כפרי עם רחובות בוציים ובתים מפוזרים. בשל כך כונתה גם כ-"הכפר הגדול ביותר באירופה".
ב-1840 קיבלה תואר של עיר שדה. ב-1858 הגיעה לעיר מסילת הברזל ובעקבות כך החלה תנופת פיתוח – נבנו בתי חרושת ומבנים חדשים.
מלחמת העולם הראשונה הביאה סבל רב לעיר. רבים מבניה שגויסו נפלו בקרבות בחזית המזרחית. בין השנים 1919 ו-1920 העיר הייתה תחת שלטון רומני. בעקבות הסכם טריאנון הונגריה איבדה שתי ערים מרכזיות בדרומה את ארד ואת נאג'ווארד, ובקשצ'בה הפכה לעיר המרכזית באזור.
ביו שתי מלחמות העולם המיתון העולמי גרם לעוני ולאבטלה בעיר. העיר סבלה גם משיטפון גדול בשנת 1925 שגרם לנזקים כבדים.
במלחמת העולם השנייה לא נערכו קרבות יבשתיים בסביבת העיר פרט להפצצה כבדה של תחנת הרכבת וסביבותיה ב-21 בספטמבר 1944 על ידי חילות האוויר של בריטניה וארצות הברית. בהפצצה זו נהרגו יותר מ-100 אנשים. ב-6 באוקטובר 1944 הצבא הסובייטי השתלט על העיר.
בתקופת השלטון הקומוניסטי העיר התפתחה והפכה לאחד ממרכזי תעשיית המזון הראשיים של הונגריה. החלפת המשטר ב-1990 גרמה למשבר כלכלי בעיר ורבים מתושביו הפכו למובטלים. בראשית המאה ה-21 החלה העיר לצאת מתקופת המשבר ושוב ניכרים סימני פריחה כלכלית.
קהילה יהודית

התיישבות היהודים בעיר החלה בתחילת המאה ה-19. המצבה העתיקה ביותר בבית הקברות היהודי הוא מיולי 1821. ב-1825 ישבו בעיר חמישה יהודים, שעסקו בעיקר בשיווק מוצרי טקסטיל שיוצרו במקום. החל משנות ה-40 של המאה – לאחר שהוסרו המגבלות על תנועת היהודים – החל גידול מהיר של אוכלוסיית היהודים, וב-1851 הגיע מספרם ל-110. לקראת תחילת המאה ה-20, היהודים השתלבו בכלכלה המקומית ואחד מארבעת מפעלי הטקסטיל במקום הייתה בבעלות יהודית. כמו כן, בית הדפוס המקומי – שעסק גם בהוצאה לאור של ספרים ועיתונים – הפך לענף מוביל בעיר ואף זכה להכרה כלל ארצית, לאחר שעבר לבעלותה וניהולה של משפחת טֶוואן היהודית.
ב-1883 נוסדה קהילה אורתודוקסית נפרדת כאשר 50 משפחות פרשו מהקהילה המאוחדת-נאולוגית שהוקמה בין השנים 1830 ל-1840. בית הכנסת של הקהילה האורתודוקסית נבנה ב-1904. כמו כן נבנו בית-ספר, תלמוד תורה, מקוה טהרה והוקמו מוסדות צדקה וחסד. בית הכנסת הנאולוגי הוקם ב-1896. בשנת 1928 הקהילה הנאולוגית מנתה כ-1200 נפשות והקהילה האותודוקסית כ-700 נפשות.
קהילה יהודית > תקופת השואה

ב-11 במאי 1944 רוכזו כ-2,300 מיהודי העיר ב-100 בתים בסביבת בית הכנסת המרכזי. באמצע יוני הועברו כל יהודי העיר יחד עם יהודי הסביבה (כולל יהודי טוטקומלוש) לגטו שהוקם במפעל לייבוש טבק ליד תחנת הרכבת. ב-25 ביוני נשלחו חלק מיהודי הגטו למחנות באוסטריה ולמחרת ב-26 ביוני נשלחו כל שאר היהודים ברכבת לאושוויץ. משלוח זה כלל 3,118 יהודים בהתאם לתעודת משלוח שהוצאה בתחנת הרכבת בקושיצה שבסלובקיה ב-27 ביוני.
קהילה יהודית > לאחר השואה

עם סיום המלחמה רק מאות בודדות של יהודים ששרדו שבו לעיר. בסוף שנות ה-40 היגרו כ-150 יהודים לארצות המערב וישראל, עקב המגבלות שהטיל המשטר הקומוניסטי על ניהול חיי קהילה יהודיים. המרד ההונגרי ב-1956 הביא לגל הגירה נוסף של יהודים והיום נותרו רק עשרות בודדות של יהודים בעיר.
ב-1960 מכרה הקהילה היהודית את המבנים הנטושים של 2 בתי הכנסת (הנאולוגי והאורתודוקסי) לעירייה ותמורת הכסף שהתקבל בתוספת סיוע מברית הקהילות היהודיות בהונגריה (MAZSIHISZ), נבנה בית כנסת חדש עבור בני הקהילה בשנת 2004. בית הכנסת נחנך בטקס רשמי עם הכנסת ספר תורה בשנת 2008.
היה זה בית הכנסת הראשון שנבנה בכל מרכז אירופה מאז מלחמת העולם השנייה.
| 1840 | 1880 | 1890 | 1900 | 1910 | 1920 | 1930 | 1941 | 1949 |
| --- | --- | --- | --- | --- | --- | --- | --- | --- |
| 110 | 1,336 | 1511 | 1772 | 1,970 | 2322 | 2458 | 2,433 | 498 |
ילידי המקום

וילמוש פרלרוט-צ'אבה (1880 – 1955) צייר וגרפיקאי יהודי-הונגרי, אחד הנציגים המצטיינים של האוונגרד.
איבאן אנגל (1899 – 1985) היה פסנתרן הונגרי-יהודי, פרופסור באוניברסיטה
ינה סקיי במקור שפיצר (1889 – 1965) היה משורר, מספר סיפורים יהודי-הונגרי, רוקח.
דויד קלמן כדורגלן הונגרי.
יוז'ף שאש, שחקן, במאי, סופר, מנהל תיאטרון, הומוריסט יהודי-הונגרי, זוכה פרסים רבים.
לאסלו היינל במקור גרין (1902 – אוקראינה?, חורף 1943) היה משורר, סופר יהודי-הונגרי, ניספה בשואה.
לאסלו צ'באי במקור ויינברגר (1907 – 1989) היה זמר אופרה (טנור) יהודי-הונגרי-אמריקאי.
אדולף טבאן (1854 – 1921) היה סוחר, בעל בית דפוס ומוציא לאור בולט יהודי-הונגרי.
אנדור טבאן (1889 – 1955) היה בעל בית דפוס, אמן ספרים, מו"ל, בנו של אדולף טבאן ב"דפוס טבאן".
מרגיט טבאן (1901 – 1978) הייתה צורפת יהודייה-הונגרייה עטורת פרסים, בתו של אדולף טבאן.
אוטו בורוש (1929 – 1988) היה אלוף אולימפי פעמיים שחקן כדורמים בנבחרת הונגריה, מאמן, עורך דין.
יוז'ף דומוקוש (במקור דויטש, 1890 – 1978) משפטן יהודי-הונגרי, התובע הראשי ונשיא בית המשפט העליון של הונגריה.
נתונים דמוגרפיים > קבוצות אתניות

הונגרים – 93.8%
סלובקים – 6.0%
גרמנים – 0.6%
צוענים – 0.4%
רומנים – 0.4%
אחרים – 0.5%
לא השיבו – 5.6%
נתונים דמוגרפיים > דתות

קתולים – 24.8%
קלויניסטים – 10.9%
לותרנים – 20.5%
אחרים – 1.5%
אתאיסטים – 31.5%
לא השיבו – 10.8%
ערים תאומות

| --- | --- |
 סרביה זרניאנין, סרביה (מ־1966)  פינלנד מיקלי, פינלנד (מ־1981)  רומניה אודורחיו סקויסק (אנ'), רומניה (מ־1991)  סלובקיה טרנצ'ין, סלובקיה (מ־1992)  פולין טרנובסקיה גורי (אנ'), פולין (מ־1994)  סלובקיה מרטין, סלובקיה:  גרמניה ויטנברג, גרמניה (מ־1995)  אוקראינה אוז'הורוד, אוקראינה (מ־1998)  רומניה ביוש, רומניה (מ־1999)  רומניה סלונטה (אנ'), רומניה (מ־2002)  סלובקיה קרומפכי, סלובקיה (מ־2013)
לקריאה נוספת

כריסטינה בז'ן (אנ'), בקשצ'בה, אנציקלופדיה של המחנות והגטאות (כרך III, עמ' 317–318), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  בית הקברות היהודי בבקשצ'בה
↑  בית קברות יהודי בבקשצ'בה
↑  לקסיקון יהודי הונגרי (Magyar Zidó Lexikon) בעריכת פטר אוּיוארי 1929, עמ' 102 (בהונגרית)
↑  עדויות - מאת גאבור הירש
↑  בית כנסת חדש בבקשצ'בה - ידיעה בעיתון מקומי (בהונגרית)
↑  מפקדי האוכלוסין של יהודי הונגריה, 1993
↑  נתוני הדת של יישובי הונגריה בשנים 1880–1949
↑  המפקד איפשר לכל נפקד להשתייך ליותר מלאום/קבוצה אתנית אחת. לכן סכום האחוזים יכול לעבור את ה-100%.
1 2 3  A Detailed Gazetteer of the Republic of Hungary, 2012
↑  אוכלוסייה היסטורית, 1870–2001, הלשכה המרכזית לסטטיסטיקה ההונגרית KSH
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת בקשצ'בה |
| --- | --- | --- |
| יישובים | בקשצ'בה • צ'בסבדי • צ'ורוואש • דובוז • גרנדאש • קטשופרון • סבדקיגיוש • טלקגרנדאש • אויקיגיוש |  |
| --- | --- |
בקרת זהויות :  NLI: 987007564321705171  BnF: cb159691661 (data)  GND: 4080329-6  MusicBrainz: 7fb3da3d-70ec-427c-8482-dbb33f5a86d1  NKC: xx0167111  SUDOC: 158519221  VIAF: 167633922   WorldCat (עם VIAF): 167633922
גורדון ניופלד

| --- | --- |

 לידה:  1947 (בן 77 בערך) ונקובר, קנדה 
 מדינה:  קנדה 
 השכלה:  אוניברסיטת קולומביה הבריטית 
 מעסיק:  אוניברסיטת קולומביה הבריטית 
 neufeldinstitute.com
 
גורדון ניופלד (באנגלית: Gordon Neufeld; נולד בשנת 1946) הוא פסיכולוג התפתחותי קנדי.
נויפלד הוא כותב הספר "איחזו בילדיכם, מדוע הורים צריכים להיות חשובים יותר מחברים" (יחד עם ד"ר גאבור מטה) שתורגם לעשר שפות. גישתו של ניופלד מבוססת על הרחבת תאוריית ההיקשרות שפותחה על ידי ג'ון בולבי.
נויפלד הוא מייסד "מכון נויפלד" שבסיסו בוונקובר, קנדה. המכון מספק חינוך והכשרה להורים ואנשי מקצוע באמצעות תוכניות לימוד אישיות וכן באמצעות מצגות, סמינרים וקורסים, כולל קורסי וידאו. המכון מקיים כיום הכשרה במספר שפות, כולל אנגלית, צרפתית, גרמנית, ספרדית, עברית, שוודית ורוסית.
הערות שוליים

↑  https://www.penguinrandomhouse.com/books/120863/hold-on-to-your-kids-by-gordon-neufeld-phd-and-gabor-mate-md/
↑  https://neufeldinstitute.org/
| --- | --- |
בקרת זהויות :  NLI: 987007299707705171  PLWABN: 9810561905205606  BIBSYS: 11079115  CiNii: DA18182393  GND: 131980688  ISNI: 0000 0000 7372 3227  LCCN: n2005008609  NDL: 001184262  NKC: ola20191044015  NLK: KAC201509518  NSK: 000793973  NTA: 382030923  RERO: 02-A011955802  VIAF: 3620654   WorldCat (עם VIAF): 3620654 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גדי חזות

גדי אילן חזות (נולד ב-20 ביולי 1969) הוא כדורגלן עבר ישראלי אשר שיחק בעמדת המגן הימני.
ביוגרפיה

נולד וגדל בשכונה ד' שבבאר שבע, לאלברט וז'קלין אזוט, שעלו ממרוקו.
חזות עשה את צעדיו הראשונים בכדורגל על מגרשי האספלט בשכונה ד' צפון בעיר הולדתו, והצטרף לנוער של הפועל באר שבע בגיל מאוחר יחסית.
ב-2010 נבחר להיכל התהילה של הפועל באר שבע.
חיים אישיים

חזות מתגורר עם משפחו בבאר שבע. בנו הוא קשר כדורגל הפועל באר שבע, איתי חזות.
תארים

ליגת ראשונה :
מקום שלישי (3): 1993/1994, 1994/1995, 1996/1997
גביע המדינה :
זכייה (1): 1996/1997
גביע הטוטו :
זכייה (2): 1988/1989, 1995/1996
גביע ליליאן :
זכייה (1): 1988
הערות שוליים

1 2  איתי קאשי, ‏"הכי קרוב לגלוך": איתי חזות מעורר תקווה בהפועל באר שבע, באתר ערוץ הספורט, 1 ביולי 2023
↑  יגאל ברמן, ‏ב"ש עושה כבוד: 20 הגדולים נכנסו להיכל התהילה, באתר ONE‏, 7 בינואר 2010
גביע CEV

| --- | --- |

 ענף:  כדורעף 
 תאריך ייסוד:  1972 
 ארגון מפעיל:  קונפדרציית הכדורעף האירופית 
 יבשת:  אירופה
 אתר רשמי
 
גביע CEV הוא התחרות הרשמית השנייה בחשיבותה למועדוני כדורעף גברים באירופה ומתקיימת מדי שנה. עד שנת 2000 נקראה בשם גביע מחזיקות הגביע של CEV. בשנת 2000 שונה שמה לגביע הקבוצות הטובות ביותר של CEV ובשנת 2007 שונה שמו לגביע CEV. גביע CEV שהיה קיים בעבר שונה לשם "גביע האתגר של CEV".‏ CEV הוא ראשי התיבות באנגלית ל"קונפדרציית הכדורעף האירופית".
שמות

גביע מחזיקות הגביע של CEV (‏1972–1973 עד 1999–2000)
גביע הקבוצות הטובות ביותר של CEV (‏2000–2001 עד 2006–2007)
גביע CEV (‏2007–2008 ואילך)
זוכות

1972/73: ברית המועצות (1955–1980) זבזדה וורושילובגרד
1973/74: ברית המועצות (1955–1980) אלקטרוטכניקה
1974/75: ברית המועצות (1955–1980) אלקטרוטכניקה
1975/76: בולגריה (1971–1990) צסק"א סופיה
1976/77: ברית המועצות (1955–1980) אלקטרוטכניקה
1977/78: צ'כוסלובקיה קלדנו
1978/79: רומניה (1965–1989) דינמו בוקרשט
1979/80: איטליה מודנה
1980/81: צ'כוסלובקיה ברטיסלבה
1981/82: ברית המועצות אבטומוביליסט לנינגרד
1982/83: ברית המועצות אבטומוביליסט לנינגרד
1983/84: איטליה טורינו
1984/85: ברית המועצות דינמו מוסקבה
1985/86: איטליה מודנה
1986/87: איטליה טרטריני בולוניה
1987/88: איטליה פרמה
1988/89: איטליה פרמה
1989/90: איטליה פרמה
1990/91: איטליה גבצ'ה
1991/92: איטליה גבצ'ה
1992/93: איטליה מילאנו
1993/94: איטליה טרוויסו
1994/95: איטליה מודנה
1995/96: יוון אולימפיאקוס
1996/97: איטליה פיימונטה
1997/98: איטליה פיימונטה
1998/99: צרפת קאן
1999/00: צרפת פריז
2000/01: פורטוגל אספיניו
2001/02: בלגיה רויסלאר
2002/03: הולנד אפלדואורן
2003/04: אוקראינה לוקומוטיב חרקיב
2004/05: יוון אולימפיאקוס
2005/06: איטליה פיאצ'נזה
2006/07: סלובקיה בלד
2007/08: איטליה רומא
2008/09: רוסיה לוקומוטיב בלגורוד-בלגורייה
2009/10: איטליה פיימונטה
2010/11: איטליה טרוויסו
2011/12: רוסיה דינמו מוסקבה
2012/13: טורקיה הלבנק אנקרה
2013/14: צרפת פריז
2014/15: רוסיה דינמו מוסקבה
2015/16: גרמניה ברלין
2016/17: צרפת טורס
2017/18: רוסיה לוקומוטיב בלגורוד-בלגורייה
2018/19: איטליה טרנטינו
2019/20: בוטל בעקבות מגפת הקורונה
2020/21:  רוסיה דינמו מוסקבה
2021/22: איטליה וורו וולי מונזה
2022/23: איטליה מודנה
2023/24: פולין רסוביה
סטטיסטיקה > תארים לפי מדינה

| # | מדינה | זכיות |
| --- | --- | --- |
| 1 | איטליה איטליה | 21 |
| 2 | ברית המועצות ברית המועצות רוסיה רוסיה | 7 5 |
| 3 | צרפת צרפת | 4 |
| ‏4 | יוון יוון | 2 |
| ‏4 | צ'כוסלובקיה צ'כוסלובקיה | 2 |
| ‏6 | פולין פולין | 1 |
| ‏6 | בולגריה בולגריה | 1 |
| ‏6 | רומניה רומניה | 1 |
| ‏6 | טורקיה טורקיה | 1 |
| ‏6 | הולנד הולנד | 1 |
| ‏6 | בלגיה בלגיה | 1 |
| ‏6 | פורטוגל פורטוגל | 1 |
| ‏6 | גרמניה גרמניה | 1 |
| ‏6 | אוקראינה אוקראינה | 1 |
| ‏6 | סלובניה סלובניה | 1 |
הערות שוליים

↑  "Archived copy". אורכב מ-המקור ב-2008-05-27. נבדק ב-2011-03-13. {{cite web}}:  (עזרה)
גורדון מור (אדמירל)

| --- | --- |

 לידה:  2 בפברואר 1862 
 פטירה:  2 באפריל 1934 (בגיל 72) 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השתייכות:  הצי המלכותי הצי המלכותי הבריטי
 תקופת הפעילות:  1875–1919 (כ־44 שנים)
 דרגה:   אדמירל
 פעולות ומבצעים
 מלחמת העולם הראשונה קרב שרטון דוגר
 עיטורים
 אביר מפקד במסדר האמבט  מפקד במסדר הוויקטוריאני המלכותי 
 
אדמירל סר ארצ'יבלד גורדון הנרי וילסון מור, KCB‏, CVO (באנגלית: Sir Archibald Gordon Henry Wilson Moore‏; 2 בפברואר 1862 – 2 באפריל 1934) היה קצין בצי המלכותי ששירת כלורד הים השלישי בין השנים 1912 עד 1914.
ביוגרפיה

מור נולד ב-2 בפברואר 1862. הוא הצטרף לצי המלכותי ב-1875 ושירת במלחמה האנגלו-מצרית של 1882. הוא הועלה לדרגת קפטן ב-30 ביוני 1901. בתחילת 1903 הוא השתתף במשלחת המיוחדת (בראשותו של לורד דאון) שמילאה את מקום המלך לנסוע לאיראן כדי להעניק לשאה את עיטור מסדר הבירית. הוא מונה לעוזר ימי של לורד הים הראשון ב-1907 ולמנהל התחמושת הימית והטורפדות ב-1909 הוא הועלה לדרגת אדמירל משנה ב-1911, ומונה ללורד הים השלישי ב-1912. הוא שירת במלחמת העולם הראשונה, ופיקד על שייטת סיירות המערכה השנייה משנת 1914.
כסגן המפקד של תת אדמירל סר דייוויד ביטי בקרב שרטון דוגר, מור הוביל את הטבעת SMS בליכר בינואר 1915.  נמתחה עליו ביקורת קשה על כך שאיפשר ל-SMS זיידליץ ו-SMS דרפלינגר שנפגעו קשות להימלט יחד עם SMS מולטקה שלא נפגעה. הוא "סולק בשקט מהצי הגדול והוצב לפקד על (שייטת הסיירות ה-9) באיים הקנריים, שם האפשרות של כל מפגש עם אוניות שטח גרמניות היה רחוק".
בשנת 1917, מור מונה למפקח על מחלקת הלוחמה המכנית. הוא פרש ב-1919 ומת ב-2 באפריל 1934.
הערות שוליים

1 2 3 4 5 6  "Moore, Sir Archibald Gordon Henry Wilson". Liddell Hart Centre for Military Archives. אורכב מ-המקור ב-31 ביולי 2007. נבדק ב-21 באפריל 2021. {{cite web}}:  (עזרה)
↑  World War One By Priscilla Mary Roberts, p.585
↑  Massie, Robert (1991). Dreadnought: Britain, Germany, and the Coming of the Great War. Random House Inc. p. 415. ISBN 978-0394528335.
| --- | --- |
בקרת זהויות :  GND: 1058692089  VIAF: 310694057   WorldCat (עם VIAF): 310694057